Fjols til fjells (2020)

Fjols til fjells er en norsk filmkomedie fra 2020, inspirert av filmen med samme navn fra 1957.

Filmen er regissert av Petter Holmsen med manus av Karsten Fullu. Herbert Nordrum spiller hovedrollen som Poppe, som er barnebarnet til Leif Justers rollefigur fra den opprinnelige filmen, og som ønsker å kjøpe og rehabilitere Hurumhei hotell, som er det samme hotellet som farfaren drev i den første filmen. Nordrum ble nominert til Amandaprisen 2020 i klassen «beste mannlige hovedrolleinnehaver» for denne rollen.

Handling 
Den unge hotellresepsjonisten Poppe, som er så serviceinnstilt at det går ut over effektiviteten, må plutselig ta ansvaret for hele hotellet gjennom hele den hektiske påskeuken. Men det oppstår umiddelbart masse bråk når krevende turister, frustrerte naboer fra hyttene rundt hotellet, klønete utlendinger, festglade ungdommer samt flere misfornøyde ansatte blir samlet til en påskeferie fylt med en rekke merkelige historier, konflikter og flere overraskelser.

Det blir heller ikke enklere når det skal legges til rette for et tradisjonelt skirenn for barn i nærheten av hotellet, store bråkete fester, samt en respektfull feiring av påskens opprinnelige budskap.

Rolleliste 
 Herbert Nordrum – resepsjonisten Poppe
 Anette Hoff – renholdssjefen Pia
 Nader Khademi – kjøkkensjefen Morten
 Nils Vogt – hotelldirektør Gustav Blom
 Hedda Stiernstedt – resepsjonisten Madde
 Bjarte Hjelmeland – hotellanmelderen Roy
 Christian Skolmen – hyttenaboen Bård
 Janne Formoe – hyttenaboen Berit

Referanser

Eksterne lenker 
 
 

Norske filmkomedier
Filmer fra 2020